Opslag af stillingen som direktør for Børn og Skole 
Sagsfremstilling 
98.                 Opslag af stillingen som direktør for Børn og Skole - Åbent 
  
  
SAGENS INDHOLD 
Direktør for Børn og Skole Hans M. Vedel har fået nyt arbejde og fratræder sin stilling ved udgangen af juli 2015.  
  
Ifølge Favrskov Kommunes kompetenceplan er det Byrådet, der træffer den endelige beslutning om ansættelsen af 
en ny direktør efter indstilling fra det af Byrådet nedsatte ansættelsesudvalg.  
  
VURDERING 
Kommunaldirektøren har i forlængelse af meddelelsen om, at direktøren for Børn og Skole fratræder, drøftet den 
overordnede ledelsessituation i [adresse] med borgmesteren og gruppeformændene for de politiske 
partier. Der er enighed om, at direktørstillingen skal opslås eksternt og genbesættes hurtigst muligt. 
  
Med baggrund her i foreslår kommunaldirektøren, at ansættelsesprocessen tilrettelægges, så tiltrædelse af ny 
direktør for Børn og Skole kan ske pr. 1. november 2015 eller snarest derefter.  
  
På den baggrund foreslås, at Byrådet bemyndiger kommunaldirektøren til at indlede ansættelsesprocessen 
herunder udpege ledelses- og medarbejderrepræsentanter til ansættelsesudvalget, indgå aftale med konsulentfirma 
mv.   
  
I overensstemmelse med Favrskov Kommunes kompetenceplan er det kommunaldirektørens opgave at sikre 
opgavevaretagelsen i perioden, indtil en ny direktør kan tiltræde.  
  
ØKONOMI 
De samlede udgifter til annoncering og konsulentbistand mv. til opslag og ansættelse af ny direktør for Børn og 
Skole anslås at udgøre ca. 200.000 kr. Udgifterne foreslås finansieret af kassen i 2015.  
  
INDSTILLING 
Kommunaldirektøren indstiller til Byrådet: 
  
1. At det godkendes, at stillingen som direktør for Børn og Skole opslås eksternt med henblik på tiltrædelse pr. 1. 
 
Byråd 
24. juni 2015 
Sagsnr. 710-2015-
30340 
Dok.nr. 710-2015-
168533 
Sagsbehandler 
DPURZI 
  
Tidl. politisk behandling 
  
Forventet sagsgang 
BY 
Lovgrundlag 
  
november 2015 eller snarest derefter.  
2. At der nedsættes et ansættelsesudvalg bestående af borgmesteren, yderligere ét medlem af Økonomiudvalget, 
formanden for Børne- og Skoleudvalget, kommunaldirektøren, en direktørrepræsentant, to chefrepræsentanter samt 
to medarbejderrepræsentanter fra Børn og Skole. 
3. At ansættelsesudvalget bemyndiges til at godkende job- og personprofil, stillingsopslag og tidsplan.   
4. At kommunaldirektøren bemyndiges til at indgå aftale med et eksternt konsulentfirma om at medvirke ved 
rekrutteringen. 
5. At kommunaldirektøren bemyndiges til at udpege direktør-, chef- og medarbejderrepræsentanter til 
ansættelsesudvalget. 
6. At kommunaldirektøren bemyndiges til at forhandle ansættelsesvilkår for den kommende direktør for Børn og 
Skole.  
7. At der gives en tillægsbevilling i 2015 på 200.000 kr. til annoncering og konsulentbistand mv. vedrørende opslag 
og ansættelse af ny direktør for Børn og Skole, som finansieres af kassen.  
  
BESLUTNING 
  
  
  
Byråd, 24. juni 2015: 
Fraværende: Ingelise Larsen 
  
Godkendt med den tilføjelse, at Ziggy Bruun udpeges som medlem af ansættelsesudvalget fra 
Økonomiudvalget. 
